**Juhatuse 08. juuni 2021 koosoleku PROTOKOLL**

Kell 14 -16.30 Haven Kakumäe kompleksis

**Koosolekut juhatas:**Kristo Reinhold

**Protokollis**: Märt Viileberg

**Osavõtjad:** Juhatuse liikmed Kristo Reinhold, Janek Sulev, Argo Stallmeister, Mart Aguraiuja, Jevgeni Lištšina, Krister Peetmaa ja Märt Viileberg

Kutsutud: Indrek Reinsalu

Puudusid: -

**Koosoleku päevakord:**

1. Päevakorra kinnitamine

2. Eelmise koosoleku protokolli kinnitamine

3. Tegevjuhi ülevaade eelmisest koosolekust möödunud tegevusest

4. Kokkuvõte EETELi arenduskonverentsist ja üldkoosolekust 27. mail 2021

**5.** ETIM tegevuse hoogustamine ja ümberkorraldamine

6. Elektriprojekteerimise alase EVS muutmisettepaneku arutelu jätkamine

7. Sisetööde toimkonna kujundamine hooneelektrike toimkonnaks

8. Välisvõrgu toimkonna koosoleku korraldamine

**Koosoleku käik:**

1. **Koosoleku päevakorra kinnitamine**

Päevakord kinnitati.

1. **Eelmise juhatuse koosoleku protokolli kinnitamine**

Protokoll kinnitati.

**3.Tegevjuhi ülevaade eelmisest koosolekust möödunud tegevusest**

Toimunud on EETELi ja EEESi elektrikute kutsekompetentsi tõendamise uuendamise töögruppide ühised koosolekud 14.mail ja 3.juunil, mille memod olid koos koosoleku kutsega tutvumiseks saadetud. Töögruppide ühiste koosolekute tulemusena on koostatud ühise kirja tekst Majandus- ja Kommunikatsiooniministeeriumi Ettevõtlus- ja tarbimiskeskkonna osakonna Toote ohutuse ja tarbijakaitse talitusele, mis on mõlema organisatsiooni juhatustele kooskõlastamiseks saadetud.

Ette on valmistatud välisvõrgu toimkonna koosolek ja Kiirema kardi võistlus 11.juunil Lange Motospordikeskuses.

**Otsustati** võtta informatsioon teadmiseks ja kooskõlastada ühise kirja tekst saatmiseks pärast EEESi juhatuse kooskõlastuse saamist.

**4. Kokkuvõte EETELi arenduskonverentsist ja üldkoosolekust 27. mail 2021**

Konverentsi ja üldkoosoleku toimumise info on EETELi kodulehel ja FB leitav, millest on liikmeid juba e-kirjas teavitatud. Päeva pikem ülevaade ilmub peatselt Elektrialas nr 4. Esitlused on leitavad lingil <https://www.dropbox.com/sh/uegamiccztbr7mc/AACztPyrKEvOtu8hX96FS_n7a?dl=0&fbclid=IwAR2embZBWrN9xKRAqSbMtrgT8OjzlfD5ZSsZYiLNGEA2zleIJ5KjcTnNdN0>

Üldkoosolekul osales kohapeal ja veebis kokku 46 liikme esindajat, mis oli rohkem kui nõutav kvoorum kolmandik 111 liimest, st 37. Ühehäälselt kinnitati EETELi aastaaruanne 2020. Soovijad said tutvuda Sky Parkiga ja sõita Euroopa ainulaadse 120 meetri kõrguse vaaterattaga.

**Otsustati** lugeda arenduskonverents ja üldkoosolek kordaläinuks. Arvestada Indrek Reinsalu ettepanekuga püüda edaspidi jätta rohkem aega liikmetele omavaheliseks suhtluseks. Tehti arendusnõunik Katre Eljasele ülesandeks uurida Linkedin keskkonna kasutamise levikut liidu liikmete seas ja võimalust selle rakendamiseks EETELi suhtlusvõrgustiku laiendamiseks lisaks Facebookile.

**5. ETIM tegevuse hoogustamine ja ümberkorraldamine**

Hulgimüüjate ja tootjate toimkonna raames tegutseva ETIM grupi juht Indrek Reinsalu tutvustas ETIMi rakendamise seisu grupi ettevõtetes ja ettepanekut vajadusel rakendada konsultant mahajääjate järele aitamiseks. Veel rääkis ta ettepanekust kujundada ümber EETELi raames ETIM Eesti Baltimaade ühiseks osalemiseks ETIM Internationalis ja saadud positiivsest tagasisidest nii ETIM peamajast kui Leedu ja Läti sõsarorganisatsioonidest NETA ja LEVA.

**Otsustati:**

* Anda volitus ETIM grupi juht Indrek Reinsalule ETIM Eesti esindamiseks ETIM Internationali peakoosolekul
* Täiendava info saamisel kaaluda võimalust ETIM Balti ühise esindatuse kujundamiseks ETIM Internationalis
* Täiendava info saamisel kaaluda võimalust liikmetele ETIMi juurutamise abistamiseks rakendada tööle vastav konsultant.

**6. Elektriprojekteerimise alase EVS muutmisettepaneku arutelu jätkamine**

Projekteerijate toimkonna juht Argo Stallmeister kinnitas, et on kostöös toimkonna liikmetega augustikuu juhatuse koosolekuks ette valmistamaks standardi muutmisettepanekut.

**Otsusutati** võtta informatsioon teadmiseks ja lülitada augustikuu koosoleku päevakorda.

**7. Sisetööde toimkonna kujundamine hooneelektrike toimkonnaks**

Toimkonna juht Krister Peetmaa kinnitas, et esimesel võimalusel kutsub ta teema käsitlemiseks kokku asjast huvitatud toimkonna liikmed.

**Otsustati** võtta informatsioon teadmiseks.

**8. Välisvõrgu toimkonna koosoleku korraldamine**

Toimkonna juht Jevgeni Lištšina andis lühiülevaate koosoleku korraldamisest 11. juunil Lange Motospordi keskuses. Tal oli rõõm teatada, et tänu pingutustele tulevad toimkonna koosolekule ka Enefit Connect juhatuse liige Andres Alamaa ja ehitusvaldkonda juht Meelis Melder. Sellega toimkonna liikmetel tekib unikaalne võimalus rääkida oma muredest otse Enefit Connect otsustajatega.

Kristo Reinholdilt tuli hea uudis, et Enefit Connect töötajate on ootus aktiivsemalt kajastada sideteemasid EETEL infokirjas ja Elektrialas nii nende töötajate kui liidu liikmete poolt.

**Otsustati** võtta informatsioon teadmiseks.

**Järgmine juhatuse koosolek toimub 10. augustil 2021 kell 14-17.**

Koosoleku juhataja Kristo Reinhold

Protokollija Märt Viileberg

/allkirjastatud digitaalselt/